SL Uradni list Evropske unije C 254/6

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 254/07

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

ENOTNI DOKUMENT

UREDBA SVETA (ES) št. 510/2006

„ “ (LONGJING CHA)

ES št.: CN-PDO-0005-0621-16.07.2007

ZGO ( ) ZOP ( X )

1. Ime:

„ “ (Longjing cha)

2. Država članica ali tretja država:

Kitajska

3. Opis kmetijskega proizvoda ali živila:

3.1 Vrsta proizvoda:

Skupina 1.8. Ostali proizvodi iz Priloge I k Pogodbi

3.2 Opis proizvoda, za katerega se uporablja ime iz točke (1):

Longjing cha je zeleni čaj, pripravljen z edinstvenim postopkom iz svežih čajnih listov posebnih sort čajevca.

Longjing cha je znan po svojih posebnih značilnostih, zlasti po svoji zeleni barvi, svoji bogati aromi, sladkem okusu, ki po pitju ostane v ustih, in po privlačnem videzu.

Preglednica 1

Zahteve glede senzoričnih lastnosti čaja Longjing cha za različne kakovostne kategorije

Postavka Posebni Kategorija I Kategorija II Kategorija III Kategorija IV Kategorija V Videz površina ploska, mehka, ravna, na robovih ostra; svetlo zelen in svež; enakomerna, celovita in trdna tekstura; čist površina ploska, mehka, sorazmerno vlažna, ravna, svetlo zelen in sorazmerno svež; enakomerna, celovita in ostra tekstura; čist površina ploska, ravna, sorazmerno mehka; zelen in svež; enakomerna in celovita tekstura; sorazmerno čist površina ploska, sorazmerno mehka in sorazmerno ravna, sorazmerno zelen in svež; sorazmerno enakomerna in celovita tekstura; sorazmerno čist površina ploska z majhnimi razlikami med širokimi listi, temnozelen; sorazmerno enakomerna tekstura; zelenorumeni listi površina sorazmerno ploska z nekoliko ožjimi širokimi listi, temnozelen; sorazmerno enakomerna tekstura; fragmenti z modrozeleno površino Aroma s trajnim vonjem s sorazmerno trajnim vonjem dišeč sorazmerno dišeč čista mila Okus poživljajoč in sladek čist in poživljajoč sorazmerno poživljajoč sorazmerno zrel sorazmerno zrel sorazmerno čist Barva izvlečka svetlozelena, svetla in čista svetlo zelena in svetla zelena in svetla sorazmerno zelena in svetla rumenozelena in svetla rumeno zelena Preliti listi celotni brstič z listi, mehek, enakomeren svetlozelen in svetal celotni brstič z listi, svetlozelen in svetal listi čaja skoraj celi, mehki, zeleni in svetli listi čaja skoraj celi z mehkimi posameznimi listi, svetlo zeleni in komaj svetli listi čaja skoraj mehki in enakomerni z zelenimi listi, komaj zeleni in čisti listi čaja skoraj mehki, manj enakomerni, z modrimi listi, rahlo temno zeleni Druge zahteve brez plesni, onesnaženosti in nenavadnega vonja Proizvod mora biti čist brez umetnega barvanja. Ne sme biti pomešan z drugimi substancami, ki niso čaj. Ne sme vsebovati aditivov.





Preglednica 2

Fizikalne in kemične zahteve

Postavka Posebni, kategorija I in kategorija II Kategorije III, IV in V Voda/(%) ≤ 6,5 7,0 Celotna vsebnost pepela/(%) ≤ 6,5 7,0 Ekstrakcija vode (%) ≥ 36,0 Prah in zlomljeni listi čaja (%) ≤ 1,0

3.3 Surovine:

Za sorte čajevcev, izbrane za Longjing cha, so zahteve naslednje.

Čajni brstiči so zelene ali rumeno-zelene barve in imajo le malo ali nič finega puha; brstiči so tanki, s tankimi stebelci, kot med brstiči in listi pa je majhen; na čajevcih se pojavi zelo veliko brstičev, ki živahno rastejo, tako da jih je mogoče večkrat žeti. Tudi glede kemijske sestave svežih brstičev obstajajo stroge zahteve: brstič z enim ali dvema lističema mora vsebovati veliko klorofila, kar zagotavlja, da so posušeni listi zeleni in pri pripravi čaja v vodo namočeni listi sijoče zeleni.

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

Proizvodnja in predelava morata potekati na opredeljenem geografskem območju. Predelava vsebuje rahlo sušenje, Qingguo (praženje v vročem voku), hlajenje in vlaženje ter končno Huiguo (praženje v zmerno vročem voku).

3.6 Posebna pravila za rezanje, ribanje, pakiranje itd.:

Med prevozom in pretovarjanjem je treba liste čaja zaščititi pred vlago in z njimi ravnati skrbno, pri čemer je treba preprečevati močne udarce in velike pritiske.

Končni izdelki bi se morali skladiščiti v suhih skladiščih, posebej namenjenih za skladiščenje čaja. Relativna vlažnost v skladišču mora biti manjša od 50 %, temperatura pa okrog 5 stopinj, pri čemer je treba preprečiti neposredno izpostavljenost sončni svetlobi, visoki temperaturi in vlagi.

3.7 Posebna pravila za označevanje:

Ime „ , Longjing Cha“ in tudi ime proizvodne regije (Xihu, Qiantang ali Yuezhou) morata biti navedeni na prodajni embalaži proizvoda. Listi čaja, obrani in predelani v okrožju Xihu (s slikovitimi kraji in zgodovinski prizorišči področja Xihu) bi se lahko označevali z nazivom „Xihu Longjing Cha“.

4. Jedrnata opredelitev geografskega območja:

Geografsko območje je na Kitajskem v provinci Zhejiang. Proizvodnja listov čaja in predelava potekata na treh območjih: Xihu, Qiantang in Yuezhou.

Regija pridelave Xihu obsega okrožje Xihu (s slikovitimi in zgodovinskimi kraji Xihua), mesto Hangzhou in provinco Zhejiang.

Regija pridelave Qiantang obsega območja v okrajih (mesta ali okrožja) Xiaoshan, Binjiang, Yuhang, Fuyang, Lin’an, Tonglu, Jiande, Chun’an mesta Hangzhou.

Regija pridelave Yuezhou obsega območja v okrajih (mesta ali okrožja) Shaoxing, Yuecheng, Xinchang, Shengzhou in Zhuji ter mesta v okrajih (mestih) Shangyu, Pan’an, Dongyang in Tiantai.

Vse tri regije pridelave (Xihu, Qiantang in Yuezhou) so opredeljene regije za proizvodnjo čaja Longjing cha, za kar v njih obstajajo edinstveni pogoji.

5. Povezava z geografskim območjem:

5.1 Posebnost geografskega območja:

Nasadi čajevca so v glavnem na rdeči ali rumeni prsti in različicah teh prsti, sestavljenih v glavnem iz rdeče puhlice, kvartarne rdeče gline, rdeče gline, prsti rižišč ter matičnih materialih (v glavnem granitu, lehnjaku in riolitu. pH-vrednost prsti je med 4,3 in 6,5. Prst je zelo primerna za gojenje čajevca.

Kar zadeva podnebne razmere, so področja z nasadi čajevca Longjing med 28° 83′ in približno 30° 57′ S.Z.Š. ter med 118° 34′ in približno 121° 26′ V.Z.D. V glavnem so v porečjih reke Qiantang in reke Cao’e, z mnogimi gorami, hribi, griči, rekami in jezeri. Na tem območju sta jezeri Xihu in Qiandao ter gori Tianmu in Kuaiji. Regija ima značilno milo subtropsko monsunsko podnebje s štirimi izrazitimi letnimi časi. Zrak je topel in vlažen, dežja je dovolj. Povprečni letni čas sončnega obsevanja znaša od 1 700 h do 2 100 h. Povprečna letna temperatura je med 15 °C in 17 °C. Vsota dnevnih povprečnih temperatur, višjih od 10 °C, je med 4 500 °C in 5 000 °C, pri čemer je število dni brez zmrzali 210 do približno 260. Povprečna letna količina padavin znaša od 1 330 mm do približno 1 570 mm, pri čemer je padavin postopno vse manj v smeri od jugozahoda proti severovzhodu; povprečna letna relativna vlažnost zraka znaša od 75 % do približno 82 %. Rastlinje je sestavljeno iz zimzelenih gozdov in mešanih gozdov s širokolistnimi drevesi in listavci, v glavnem z zimzelenimi širokolistnatimi drevesi ali listavci, z gojenimi bori vrste Masson in gozdovi bambusa. Opisano podnebje je ugodno za kopičenje sestavin, ki ustvarjajo okus čaja Longjing cha, na primer polifenolov.

Obiranje, rahlo sušenje, QingGuo, hlajenje, vlaženje in HuiGuo so bistveni elementi pri predelavi čaja Longjing cha.

Pri obiranju čaja Longjing cha obstajajo tri glavna načela: zgodaj, nežno in pridno. Posebna pozornost se je vedno posvečala pravočasnosti obiranja čaja Longjing cha. Longjing cha je zelo znan tudi po svojih nežnih brstičih; značilno zanj pa je tudi pogosto obiranje. Pri rahlem sušenju se je mogoče znebiti večine togosti listov čaja. Poleg tega lahko pri tem nastane vonj po zeleni travi in se okrepi aroma, zmanjša trpek okus, poveča vsebnost aminokislin in poveča občutek svežine. Rahlo sušenje lahko tudi poveča kakovost praženega čaja, saj da praženemu čaju Longjing cha gladko in sijajno obliko ter svetlozeleno barvo, hkrati pa preprečuje nastajanje grudic. Zvijanje in sukanje oblikuje liste v želene oblike. Postopek praženja je sestavljen iz petih korakov: praženje-hlajenje-praženje-hlajenje-praženje, pri tem postopku pa se izvaja tudi del zvijanja. Gibi rok pri praženju so: tresenje, porivanje, lučanje, pritiskanje v eni smeri, drgnjenje, udarjanje, praskanje, pritiskanje in mletje; to je „deset tehnik praženja“. Dandanes je vključeno tudi mehansko praženje.

Longjing cha je dobil ime po kraju izvora, ki je izpeljano iz izraza „stari tempelj Longjing“. Številni pesniki in slikarji so v preteklosti napisali slavne pesmi oziroma naslikali slike, pri katerih je glavna tema čaj Longjing cha, inspiracija pa pokrajina. Ime Longjing cha, ki je nastalo v dinastiji Song, je bilo priznano v dinastiji Yuan, slavno v dinastiji Ming in bilo uspešno v dinastiji Qing, ki je trajala približno tisoč let. To dolgo obdobje zgodovinskega in kulturnega slovesa pomeni, da je čaj Longjing „nacionalni zaklad“ visoke gospodarske in kulturne vrednosti. V južni dinastiji Song je postalo glavno mesto Hangzhou, ki je še naprej spodbujalo proizvodnjo čaja. Čaj, predelan na območjih okrog Longjinga, se je prodajal na trgu v dinastiji Yuan. Yu Bosheng, ki je rad pil čaj, je napisal pesem „Obisk v Longjingu“, v kateri govori o pitju čaja, in opisal, kako so se menihi in učenjaki tistega obdobja pogosto sestajali ob pitju čaja in uživali v mirni pokrajini blizu Longjinga, kjer je bilo mogoče s kakovostno vodo studencev pripravljati dober čaj.

Šele v dinastiji Ming je Longjing cha pridobil svoj velik ugled izven templjev in našel pot v posvetne družine. V Zhejiangu napisi iz časa vladavine cesarja Jiajinga iz dinastije Ming vsebujejo navedbo „Od vseh čajev, ki se proizvajajo v Hangjunu (Hangzhou in sosednja območja), se noben ne more kosati s čajem Longjing cha, zlasti z nežnimi brstiči, ki se obirajo pred obdobjem Guyu; vsak od njih je plemenit in prestižen zaradi svoje redkosti“.

5.2 Posebnost proizvoda:

Značilnosti čaja Longjing cha so zelena barva, bogata aroma, sladek okus, ki po pitju ostane v ustih, ter ravna in gladka zunanja oblika.

5.3 Vzročna zveza med geografskim območjem in posebno kakovostjo, slovesom ali drugo značilnostjo proizvoda:

Čaj Longjing cha se v glavnem prideluje v porečjih reke Qiantang in reke Cao’e, z mnogimi gorami, hribi, griči, rekami in jezeri. Na tem območju sta jezeri Xihu in Qiandao ter gori Tianmu in Kuaiji. Regija ima značilno milo subtropsko monsunsko podnebje s štirimi izrazitimi letnimi časi. Ima topel in vlažen zrak ter veliko padavin. Vse to ustvarja dobre naravne pogoje z odlično kombinacijo podnebja, prsti, vode in rastlinja, kar je ugodno za rast čajevca. Ti dejavniki zagotavljajo dobro in stabilno ekološko okolje za fiziološki proces in presnavljanje snovi v brstičnih listih, kar spodbuja oblikovanje in kopičenje dušikovih snovi, vključno z aminokislinami in aromatičnimi snovmi. Strokovnost pri obiranju, rahlem sušenju, postopku QingGuo, hlajenju, vlaženju in postopku HuiGuo je bistven element pri predelavi čaja Longjing cha.

Od kombinacije teh elementov je odvisna kakovost čaja Longjing, njegova aroma in čisti okus, kar vse prispeva k edinstvenim značilnostim čaja Longjing cha.

Sklic na objavo specifikacije:

Zagotovil ga bo GD Agri.

(1) UL L 93, 31.3.2006, str. 12.